
____.11.2010 nr _____
Ak. Maslovi tn 5 maa-ala 

detailplaneeringu kehtestamine 

1. Asjaolud ja menetluse käik

Detailplaneeringu algatamise ettepaneku esitas Gesti Hotel OÜ ning planeering algatati 19.06.2008 Narva Linnavolikogu otsusega nr 211. 

Ak. Maslovi tn 5 maa-ala detailplaneeringus määratakse ehitusõigus kolme korterelamu ehitamiseks. Hoonete suurim lubatud kõrgus on kuni 22 m (kuni 6 korrust) ja lubatud ehitusalune pindala kuni 1155 m². Krundi täisehitusprotsent on 26 % ja haljastusprotsent 9 %. Planeeringus on ettenähtud uue haljastuse istutamine. Juurdepääs krundile planeeritakse Ak. Maslovi tänavalt, piki tänavat planeeritakse kõnnitee. Parkimine 66 autole (21 hoonealust parkimiskohta) on lahendatud krundisiseselt. Määratakse tehnovõrkude asukohad. Planeeringuala pindala on ca 0,4 ha.
Kehtiva Narva linna üldplaneeringu järgi on planeeritava ala maakasutuse sihtotstarbeks määratud 100% elamumaa. Käesolev detailplaneering ei sisalda üldplaneeringu muutmise ettepanekut.

07.05.2010 Narva Linnavalitsuse Arhitektuuri- ja Linnaplaneerimise Amet kooskõlastas OÜ Narva Ehitusprojekt poolt koostatud Ak. Maslovi tn 5 maa-ala detailplaneeringu, töö nr 168-2008. 

Narva Linnavolikogu 27.05.2010 otsusega nr 80 võeti detailplaneering vastu. 

Detailplaneeringu avalikul väljapanekul 12.07. – 23.07.2010 laekus detailplaneeringu kohta üks kirjalik vastuväide VKG Elektrivõrgud OÜ poolt (22.07.2010 kiri nr NEV/24274-1). 

31.08.2010 korraldas Narva Linnavalitsuse Arhitektuuri- ja Linnaplaneerimise Amet planeeringu avaliku arutelu, mille käigus otsustati korrigeerida planeeringulahendust vastavalt avaliku arutelu protokollile. 

Vastavalt Ak. Maslovi tn 5 maa-ala detailplaneeringu avaliku arutelu protokollile 07.09.2010 väljastas VKG Elektrivõrgud tehnilised tingimused, mille järgi koostati lisajoonis nr DP-6-1 „Elektrivarustuse skeem“. 01.10.2010 kooskõlastas VKG Elektrivõrgud Ak. Maslovi tn 5 maa-ala detailplaneeringu elektrivarustuse lahenduse.

Ak. Maslovi tn 5 maa-ala detailplaneeringu koostamisel on arvestatud planeerimisseaduses sätestatud planeeringu avaliku menetluse nõudeid ning lähtutud on planeerimisseaduse §-s 9 detailplaneeringu sisule esitatavatest nõuetest. 
Detailplaneeringuga kavandatava tegevusega ei kaasne eeldatavat olulist keskkonnamõju ning seetõttu ei vajanud antud planeeringu koostamine keskkonnamõju hindamist.
2. Õiguslikud alused
Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja § 25 lõigetele 4.

3. Otsus 
Kehtestada Narva linna Kreenholmi linnaosas Ak. Maslovi tn 5 maa-ala detailplaneering pindalaga ca 0,4 ha, OÜ Narva Ehitusprojekt töö nr 168-2008 (vastavalt lisatud detailplaneeringu põhijoonisele – Lisa 1).
4. Rakendussätted
4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

